હાલમાં નરેન્દ્ર મોદીને અમેરિકાના વિઝા આપવા-નહીં આપવાનો મુદ્દો માધ્યમોમાં ખૂબ ચગ્યો છે. ભારતીય જનતા પાર્ટીના રાષ્ટ્રીય અધ્યક્ષ રાજનાથ સિંહ હાલમાં અમેરિકા પ્રવાસ પર છે. અમેરિકામાં તેમણે એક 'અફઘાનીસ્તાનની સુરક્ષા, સ્થિરતા અને સમૃદ્ધિ' વિષય પર સભાનું સંબોધન કર્યું હતું, દરમિયાન તેમણે ભાજપના લોકપ્રિય નેતા નરેન્દ્ર મોદીને વિઝા નહી મળ્યાની વાત પર ખેદ વ્યક્ત કરી અમેરિકન સરકારને મંચ પર વિનંતી કરી હતી કે 'તેઓ આ વિષયમાં કંઇ યોગ્ય નિર્ણય લે.'